Sufixo -esa

Lo sufixo -esa deriva de lo sufixo griego atono -ισσα  , -issa, que fue adaptau en latín tardano en a forma -issa como tonico por tener dos consonants seguidas dimpués de la penultima vocal. David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, S.A., 2002 pp 235-236 ISBN 8424923391, 9788424923396. En la suya evolución ta las luengas romances occidentals cambió la i por e d'acuerdo con la evolución vocalica en lo sistema vocalico de lo latín vulgar, y se presenta en aragonés como -esa. La forma orichinal de lo sufixo en latín -ISA se troba en cultismos: profetisa, Vidas semblants. Cronica de los Conquiridors poetesa, pitonisa.

No s'ha de confundir lo sufixo -esa de dignidat feminina con la forma femenina de lo sufixo formador de chentilicios -és derivau de lo latín -ENSIS: aragonesa, leyonesa.

 Eixemplos d'emplego 
En aragonés medieval se documenta:
Abadesa.
Bailesa.
Contesa.
Deesa / diosesa.
Duquesa.
Maestresa.
Monarquesa.
Princesa. Ye un probable galicismo por estar lo feminín de prince y no de princep.
Sacerdotesa.

Bi ha cierta competencia con lo sufixo -driz en las traduccions medievals: idolatresa en lo "Libro de los Emperadors" y idolatriz en lo "Libro de Marco Polo", emperadoresa como galicismo en lo "Libro de las Marabillas de lo Mundo" y emperadriz en cheneral en los textos medievals.

En las parlas altoaragonesas actuals se documenta:
Alcaldesa.
Guardiesa.
Mairalesa. Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999. p 265.
En la parla de bella val como Chistau lo sufixo -esa s'anyade a lo nombre de la casa como denominación aplicada a cadaguna de las mullers d'ixa casa: Chaimesa, Casanovesa, BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 p 154, p 184. etcetera.

 Comparanza con atras luengas romances 
Una de las luengas romances a on que mes s'emplega este sufixo ye en francés, sobre tot en feminins irregulars de palabras que acaban en -e en masculín: Ortografía francesa. Larousse Editorial, S.A, 1999., pp 56-59.
Abbé > abbesse.
Âne > ânesse.
Bonze > bonzesse.
Bougre > bougresse.
Chanoine > chanoinesse.
Comte > comtesse.
Diable > diablesse.
Druide > druidesse.
Hôte > hôtesse.
Maître > maîtresse.
Ogre > ogresse.
Pape > papesse.
Prêtre > prêtresse.
Prince > princesse.
Tigre > tigresse.
Vicomte > vicomtesse.
Poète > poétesse.
Prophète > prophétesse.
Chef > cheffesse.

Mesmo en adchectivos substantivables y chentilicios:
Drôle > drolesse.
Mulâtre > mulâtresse.
Nègre > negresse.
Pauvre > pauvresse.
Sauvage > sauvagesse.
Suisse > suissesse.
Traître > traîtresse.

Bi ha substantivos acabaus en -eur que tienen femenins en -esse formando secuencias -eresse y -oresse:
Bailleur > bailleresse.
Chasseur > chasseresse (nomás que en contextos mitolochicos como Diane chasseresse).
Défendeur > défenderesse.
Enchanteur > enchanteresse.
Pêcheur > pêcheresse.
Vengeur > vengeresse.
Docteur > docteresse.

 Referencias 

 Bibliografía 
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, S.A., 2002 ISBN 8424923391, 9788424923396. 
 Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999.
 Gramática francesa: Larousse Editorial, S.A, 2000.
 Ortografía francesa: Larousse Editorial, S.A, 1999.
 Jesús Cantera y Eugenio de Vicente: Gramática francesa. Editorial Cátedra, S.A., 1999.

Esa